REPUBLIKA HRVATSKA

 LIČKO-SENJSKA ŽUPANIJA

**OSNOVNA ŠKOLA DR. FRANJE TUĐMANA U KORENICI**

Riječka 2, Korenica

Telefon: 053/776-512,421,756-323

Fax: 053/776-512

E-mail: korenica@os-korenica.skole.hr

Na temelju članka 107. Zakona o odgoju i obrazovanju u osnovnoj i srednjoj školi ( NN 87/08,86/09,92/10,105/10,90/11,5/12,86/12,94/13,152/14,7/17 i 68/18 ), čl.24.Kolektivnog ugovora za zaposlenike u osnovnoškolskim ustanovama ( NN 51/18), čl.72.Statuta i čl.8. Pravilnika o radu Osnovne škole dr. Franje Tuđmana,te čl.6. Pravilnika o postupku zapošljavanja te procjeni i vrednovanju kandidata za zapošljavanje Osnovne škole dr. Franje Tuđmana, ravnateljica Osnovne škole dr. Franje Tuđmana, Riječka 2, 53230 Korenica, Dražena Aračić, prof., dana 27.rujna 2019.godine raspisuje

NATJEČAJ

Za prijem radnika u radni odnos

OSNOVNA ŠKOLA DR. FRANJE TUĐMANA, KORENICA

1. UČITELJ/ICA PRIRODE I BIOLOGIJE, nepuno radno vrijeme 26 sati tjedno, 1 izvršitelj na određeno vrijeme
2. UČITELJ/ICA FIZIKE, nepuno radno vrijeme 16 sati tjedno, 1 izvršitelj na neodređeno
3. UČITELJ/ICA GLAZBENE KULTURE, nepuno radno vrijem 20 sati tjedno, 1 izvršitelj na neodređeno
4. UČITELJ/ICA MATEMATIKE, nepuno radno vrijem 18 sati tjedno, 1 izvršitelj na neodređeno
5. UČITELJ/ICA TEHNIČKE KULTURE, nepuno radno vrijeme 22 sata tjedno ,1 izvršitelj na neodređeno
6. UČITELJ/ICA NJEGOVANJA SRPSKOG JEZIKA I KULTURE PO MODELU C, nepuno radno vrijeme 10 sati tjedno, 1 izvršitelj na neodređeno

Uvjeti:

Uz opće uvjete za zasnivanje radnog odnosa, sukladno propisima o radu, potrebno je ispunjavati i posebne uvjete za zasnivanje radnog odnosa – prema članku 105. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 91/10, 105/10, 90/11, 5/12, 16/12, 86/12 ,126/12 ,94/13, 152/14 i 7/17) , i uvjete prema Pravilniku o odgovarajućoj vrsti obrazovanja učitelja i stručnih suradnika u osnovnoj školi

Za rad u osnovnoj školi ne smiju postojati zapreke iz čl.106.Zakona o odgoju i obrazovanju u osnovnoj i srednjoj školi.

Uz vlastoručno potpisanu prijavu u kojoj kandidat navodi osobne podatke i naziv radnog mjesta na koje se prijavljuje, kandidat je dužan priložiti :

1. Životopis
2. Dokaz o državljanstvu ( presliku domovnice, osobne iskaznice )
3. Dokaz o stečenoj stručnoj spremi ( presliku diplome uz mogućnost provjere vjerodostojnosti iste pri sklapanju ugovora o radu )
4. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariju od dana raspisivanja natječaja
5. Uvjerenje nadležnog suda da se protiv podnositelja ne vodi kazneni postupak u smislu čl.106. Zakona o odgoju i obrazovanju u osnovnoj i srednjoj školi, ne starije od šest mjeseci ( izvornik )

Rok za podnošenje prijava na natječaj je 8 dana od dana objave na mrežnim stranicama i oglasnoj ploči Hrvatskog zavoda za zapošljavanje odnosno na mrežnim stranicama i oglasnim pločama Osnovne škole dr. Franje Tuđmana , Korenica.

Kandidatom u natječajnom postupku smatra se osoba koja je podnijela urednu i pravovremenu prijavu na natječaj zajedno sa svim prilozima, te koja ispunjava uvjete iz natječaja.

Urednom se smatra samo prijava koja sadrži sve podatke i priloge navedene u javnom natječaju.

Kandidati prijavom na natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječaja.

Nepotpune i nepravodobne prijave neće se razmatrati.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Sukladno članku 13. stavku 2. Zakona o ravnopravnosti spolova (NN br. 82/08), na natječaj se mogu javiti osobe oba spola.

Kandidati koji se pozivaju na pravo prednosti pri zapošljavanju sukladno članku 102. stavku 1.- 3. Zakona o hrvatskim braniteljima iz Domovinskog rata i članovima njihovih obitelji (NN, br. 121/17),uz prijavu na natječaj dužni su, pored svih dokaza o ispunjavanju traženih uvjeta iz natječaja, priložiti i dokumentaciju propisanu člankom 103. stavkom 1. Zakona o pravima hrvatskih branitelja iz Domovinskog rata i članovima njihovih obitelji.

(Poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Sa kandidatima prijavljenim na natječaj čije su prijave uredne i koji ispunjavaju uvjete iz javnog natječaja, Povjerenstvo za provođenje natječaja može provesti intervju. Mjesto i vrijeme održavanja intervjua biti će objavljeno na mrežnim stranicama Osnovne škole dr. Franje Tuđmana, Korenica ( www.os-korenica.skole.hr).

Prijave s potrebnom dokumentacijom o ispunjavanju uvjeta dostaviti neposredno ili poštom na adresu:

Osnovna škola dr. Franje Tuđmana, Korenica

Riječka 2

53230 KORENICA

- za natječaj -

Uz obaveznu naznaku za koje radno mjesto ili mjesta se kandidat prijavljuje!

O rezultatima natječaja kandidati će biti obaviješteni putem mrežne stranice Osnovne škole dr. Franje Tuđmana, Korenica (www.os-korenica.skole.hr) u zakonskom roku, odnosno u skladu s čl.21. Pravilnika o postupku zapošljavanja te procjeni i vrednovanju kandidata za zapošljavanje.

KLASA: 103-02/19-01/

URBROJ: 2125/28-01-19-01-01

U Korenici, 27.rujna 2019. godine

 Ravnateljica Škole

 Dražena Aračić, prof.